सिविल अस्पताल में स्थापित डॉ. श्यामा प्रसाद मुखर्जी की प्रतिमा पर माल्यार्पण करने के दौरान भाजपा की तीन महिला कार्यकर्ता बकेट क्रेन से नीचे गिर पड़ी। आठ फुट ऊंचाई से गिरने की वजह से तीनों के सिर में गम्भीर चोटें आई हैं। उन्हें वहीं अस्पताल में भर्ती कराया गया। यह हादसा, अचानक बकेट क्रेन की स्प्रिंग फेल हो जाने हुआ है। गनीमत रही कि महिलाओं से पहले भाजपा प्रदेश अध्यक्ष रमापति राम त्रिपाठी माल्यार्पण करके उसी क्रेन से उतरे थे और महिलाओं के बाद महापौर समेत क्षेत्रीय विधायकों की बारी थी। सभी बाल-बाल बच गए। क्रेन नगर निगम से मंगाई गई थी।